Finnair sai merkittävän tunnustuksen saksalaiselta lento-onnettomuuksia tilastoivalta JACDEC:lta.

Finnairin lennoilla voi olla turvallisin mielin, uskoo JACDEC. JYRKI VESA

Saksalainen lento-onnettomuuksia tilastoiva JACDEC (Jet Airliner Crash Data Evaluation Center) rankkasi Finnairin viime vuoden turvallisimmaksi lentoyhtiöksi. JACDEC on tilastoinut lento-onnettomuuksia vuodesta 1983 ja tekee turvallisuuslistauksen vuosittain.

Laskenta perustuu tuhoutuneiden koneiden ja vakavien vaaratilanteiden määrään suhteessa lennettyihin kilometreihin. Finnairille onnettomuuksia tai läheltä piti -tilanteita on sattunut harvinaisen vähän.

Finnair on viiden kärjessä ainoa eurooppalainen lentoyhtiö. Kymmenen joukkoon nousee kolme eurooppalaista yhtiötä.

Listan hännillä on tänä vuonna China Airlanes, jonka lennoilla on tuhoutunut kahdeksan konetta ja menehtynyt yhteensä 755 ihmistä vuodesta 1983 lähtien.

Maailman turvallisimmat lentoyhtiöt:

1. Finnair

2. Air New Zealand

3. Cathay Pacific Airways

4. Emirates

5. Etihad Airways

6. Eva Air

7. Tap Portugal

8. Hainan Airlines

9. Virgin Australia

10. British Airways

(JACDEC Safety Ranking 2012)